Nu producem nimic: Deficitul 
comercial este de 30 de miliarde de 
euro, guvernul zero măsuri 

Deficitul comercial al României în primele 11 luni ale anului 
2023 a fost de 25,5 miliarde euro, în condiţiile în care 
exporturile au crescut 2%, iar importurile au scăzut cu 3,2%, 
arată datele publicate marţi de INS. 


Valoric, exporturile au totalizat 86,9 miliarde euro, iar 
importurile 112,4 miliarde euro. 


În luna noiembrie 2023, exporturile au însumat 8,22 miliarde 
euro, în scădere cu 2,2% an/an, în timp ce importurile au 
însumat 10,5 miliarde euro, mai mici cu 3,9%, rezultând un 
deficit de 2,35 miliarde euro. 


În perioada ianuarie-noiembrie 2023, ponderi importante în 
structura exporturilor şi importurilor sunt deţinute de maşini şi 
echipamente de transport (44,7% la export şi 36,6% la import) 


şi alte produse manufacturate (30,0% la export şi 28,9% la 
import). 


Valoarea schimburilor intra-UE27 de bunuri a fost de 63,2 mld. 
euro la expedieri şi de 82,6 mld. euro la introduceri, 
reprezentând 72,8% din total exporturi şi 73,5% din total 
importuri. 


Valoarea schimburilor extra-UE27 de bunuri în primele 11 luni 
din 2023 a fost de 23,6 mld. euro la exporturi şi de 29,8 mld. 
euro la importuri, reprezentând 27,2% din total exporturi şi 
26,5% din total importuri. 

